Període lectiu: Del 28 d'abril al 17 de desembre de 2020
Modalitat: semipresencial (146 hores docència presencial)
Sessions presencials: dues sessions de quatre hores setmanals (8 hores/setmana)
L'Institut Català de les Dones, com a organisme del Govern de la Generalitat que dissenya, impulsa, coordina i avalua les polítiques de dones i per a dones, ha aprovat recentment el Pla director de formació en equitat de gènere de Catalunya 2017-2020, cercant la col·laboració amb la resta de departaments i organismes de la Generalitat, municipis i entitats que representen l'Administració local, els col·legis professionals i les entitats de dones i, molt especialment, l'Escola d'Administració Pública de Catalunya i les universitats públiques catalanes.
Fruit d'aquest Pla director, neix el postgrau de Polítiques d'Igualtat de Gènere a la Gestió Pública, que pretén aportar coneixements, competències així com les habilitats necessàries per a la construcció d'una gestió pública amb perspectiva de gènere, mitjançant un procés d'aprenentatge que permetrà a totes les empleades i empleats públics a Catalunya, que independentment de la seva àrea de treball, puguin incorporar la perspectiva de gènere a la gestió pública.
Amb aquest postgrau es dóna compliment al requeriment de la Llei 17/2015, de 21 de juliol, d'igualtat efectiva entre dones i homes (LIEDH), que recull l'obligació dels poders públics d'incorporar la transversalitat de la perspectiva de gènere i de les polítiques d'igualtat de gènere en totes les seves actuacions, a tots els nivells i a totes les etapes.
Aquest principi d'actuació requereix la formació bàsica, progressiva i permanent del personal de les administracions per a garantir que compleixen llurs funcions amb relació al que estableix aquesta llei.
El postgrau es proposa facilitar una experiència d'aprenentatge, teòrica i pràctica, que atorgui competències per detectar i analitzar les desigualtats de gènere i alhora capaciti per dissenyar, implementar i avaluar polítiques públiques d'igualtat efectiva entre dones i homes al personal de l'Administració pública catalana.
Amb el postgrau es tracta de fugir de la ceguesa de gènere de les polítiques públiques per avançar cap a polítiques que tinguin en compte les desigualtats derivades de la construcció del gènere i es comprometin amb la igualtat.
Per fer-ho, és bàsic entendre com opera el binarisme home-dona, i com acaba impregnant les polítiques públiques.
Aquest binarisme respon a la construcció d'identitats de gènere emmarcades en l'heteropatriarcat.
Així, amb el postgrau, es tindran en compte les aportacions dels estudis de gènere i LGBTI per tal d'adquirir competències per detectar i analitzar els processos de construcció de les identitats de gènere i de la diversitat sexual que influeixen en les polítiques públiques.
Les persones destinatàries seran capaces, en finalitzar la formació, d'aplicar canvis en la seva tasca quotidiana, gràcies a treballar amb perspectiva de gènere.
El postgrau de Polítiques d'Igualtat de Gènere a la Gestió Pública està dissenyat i impartit com a Postgrau de postgraus, condensant tota l'experiència docent, professional i investigadora d'especialistes en antropologia, ciència política i administració pública, dret, economia, història, psicologia i sociologia, entre d'altres especialitats.
Pla acadèmic i cronograma de la tercera edició del Postgrau
Aquesta tercera edició s'adreça preferentment al personal tècnic referent de gènere dels departaments i d'altres unitats especialitzades en matèria d'igualtat de gènere de la Generalitat de Catalunya, de l'Administració local i altres administracions, així com al personal de l'Institut Català de les Dones.
Calendari període de preinscripció: 18/02/2020 al 9/03/2020
Criteris de priorització per a la selecció de participants en la segona edició del Postgrau
Direcció del Postgrau de Polítiques d'Igualtat de Gènere a la Gestió Pública: Dra.
Núria Pumar, Universitat de Barcelona, Dra.
Teresa Cabruja, Universitat de Girona i Dra.
Coordinació del Postgrau de Polítiques d'Igualtat de Gènere a la Gestió Pública: Dra.